XO หงอย กำไร Q3/59 ลดลง 63% หลังต้นทุนสูงขึ้น
XO หงอย กำไร Q3/59 ลดลง 63% อยู่ที่ 10.03 ล้านบาท จากปีก่อนอยู่ที่ 25.77 ล้านบาท ขณะที่งวด 9 เดือนแรกกำไรอยู่ที่ 74.74 ล้านบาท ทรงตัวจากปีก่อนที่ทำได้ 76.36 ล้านบาท
10 พ.ย. 2559

บริษัท เอ็กโซติค ฟู้ด จำกัด (มหาชน) หรือ XO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 10.03 ล้านบาท หรือมีกำไรสุทธิ 0.03 บาทต่อหุ้น ลดลง 63% จากช่วงเดียวกันของปีก่อนที่มีกำไรสุทธิ  25.77 ล้านบาท หรือมีกำไรสุทธิ 0.07 บาทต่อหุ้น
ทั้งนี้ผลการดำเนินงานของบริษัทที่มีกำไรลดลงเนื่องจาก บริษัทมีต้นทุนขายและค่าใช้จ่ายในการขายเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ7 4.74 ล้านบาท หรือ 0.21 บาทต่อหุ้น ลดลง 2% จากช่วงเดียวกันของปีก่อนที่มีกำไรสุทธิ 76.36 ล้านบาท หรือ 0.22 บาทต่อหุ้น